***Последните 6 българи си тръгнаха от Йордания със съдействието на МВнР***

Преди минути от Аман за Букурещ излетя самолетът със 116 европейски граждани, сред които и последните 6 българи, намиращи се в Йордания.

Посолството ни издейства разрешение от краля на Йордания Абдула Втори за осъществяването на полета след затварянето на йорданското въздушно пространство.

В съвместна координация с няколко европейски посолства за извеждането и на техните бедстващи граждани от страната, дипломатите ни успяха да приберат последните българи, намиращи се в Йордания. На 16 март с усилията на МВнР и посолството ни в Йордания 20 български туристи успяха да напуснат Йордания с полет на „Райънеър“ и с чартърен полет на друга авиокомпания.

***18.03.2020 г.***